Әхмәтов Спартак Ғәли улы

Әхмәтов Спартак Ғәли улы (8 июнь 1949 йыл) — СССР һәм Рәсәйҙең партия, хужалыҡ һәм дәүләт эшмәкәре, ғалим. 1992—2007 йылдарҙа Стәрлетамаҡ ҡалаһы ҡала округы хакимиәте башлығы. Техник фәндәр кандидаты. Рәсәй Федерацияһының бишенсе саҡырылыш Дәүләт Йыйылышының Дәүләт Думаһы депутаты, Дәүләт Думаһының Дәүләт Думаһы Регламенты һәм эште ойоштороу комитеты рәйесе урынбаҫары (2007—2011). «Берҙәм Рәсәй» партияһы ағзаһы. Рәсәй Федерацияһының һәм Башҡортостан Республикаһының атҡаҙанған төҙөүсеһе. Дуҫлыҡ һәм «Почёт Билдәһе» ордендары кавалеры. Стәрлетамаҡтың почетлы гражданы.

 Биографияһы 
Спартак Ғәли улы Әхмәтов 1949 йылдың 8 июнендә  Башҡорт АССР-ының Стәрлебаш районы Стәрлебаш ауылында тыуған.

1968 йыл — СССР Миннефтехимпромының Салават индустриаль техникумын тамамлай.

1968—1970 — Совет Армияһында хеҙмәт итә.

1970—1986 — «Стәрлетамаҡстрой» һәм «Востокнефтезаводмонтаж» трестарында инженер һәм етәксе вазифаларҙа эшләй.

1979 йыл — Өфө нефть институты тамамлай.

1986—1987 — КПСС-тың Стәрлетамаҡ ҡала комитетының икенсе секретары.

1987—1992 — Стәрлетамаҡ ҡала Советы башҡарма комитеты рәйесе.

1989 йылда — Свердловск Юғары партия мәктәбен тамамлай.

1992 йылдан — Стәрлетамаҡ ҡалаһы хакимиәте башлығы һәм Башҡортостан Дәүләт Йыйылышы Вәкилдәр Палатаһы депутаты.

2007 йылдың 2 декабрендә «Берҙәм Рәсәй» Бөтә Рәсәй сәйәси партияһы тарафынан күрһәтелгән кандидаттарҙың федераль исемлеге составында бишенсе саҡырылыш Дәүләт Думаһы депутаты итеп һайлана.

 Маҡтаулы исемдәре һәм башҡа бүләктәре 
 Дуҫлыҡ ордены
 «Почёт Билдәһе» ордены
 Рәсәй Федерацияһының атҡаҙанған төҙөүсеһе
 Башҡортостан Республикаһының атҡаҙанған төҙөүсеһе
 Стәрлетамаҡтың почётлы гражданыПочётные граждане Стерлитамака на официальном сайте Совета городского округа города Стерлитамак .

 Иҫкәрмәләр 

 Һылтанмалар 
 Биография на сайте rbtl.ru(недоступная ссылка) 
 Биография на сайте фракции(недоступная ссылка) 
 Страница на сайте Госдумы РФ

Категория:Өфө дәүләт нефть техник университетын тамамлаусылар
Категория:12-се саҡырылыш Башҡорт АССР-ы Юғары Советы депутаттары
Категория:Рәсәй Федерацияһының 5-се саҡырылыш Дәүләт Думаһы депутаттары
Категория:Башҡортостандың атҡаҙанған төҙөүселәре
Категория:«Почёт Билдәһе» ордены кавалерҙары
Категория:Дуҫлыҡ ордены (Рәсәй) кавалерҙары
Категория:Техник фәндәр кандидаттары
Категория:Алфавит буйынса шәхестәр
Категория:Алфавит буйынса сәйәсмәндәр
Категория:Стәрлебаш районында тыуғандар
Категория:«Берҙәм Рәсәй» ағзалары
Категория:КПСС ағзалары